Davis Kelvin: Ngāti Pūkenga Claims Settlement Bill — First ReadingText is incorporated into the Bound VolumeDavis Kelvin: Ngāti Pūkenga Claims Settlement Bill — First Reading[Sitting date: 13 April 2016. Volume:713;Page:10569. Text is incorporated into the Bound Volume.]KELVIN DAVIS (Labour—Te Tai Tokerau):Tēnā koe Mr Assistant Speaker. Ngāti Pukenga tēnā rā koutou kātahi anō ahau i tū i te ata nei te kōrero. Nā reira ka tautokongia ahau i ngā mihi nui kua ūhia ki runga i a koutou i te ata nei. Kia kore rawa ahau e pau taku wā i runga i ngā mihimihi me haere pū ahau ki te ngako o tēnei pire.Nā reira tuatahi e huri ngā whakaaro ki tērā o ngā tupuna arā ko Te Kou o Rehua. I roto i tēnei pire e meatia ana nāna nei i pupuri i ū tonu ki te Tiriti o Waitangi. Ahakoa rā tēnā ohorere ana ahau kia rongo kua mate ia i runga i te pēneti o te Pākehā i roto i tērā o ngā pakanga o Pukehinahina. Nā reira e whakaarohia ana ahau mehemea he tangata hūmārie he tangata rangimārie pēhea ai ia i mate i roto i te pakanga o Pukehinahina. He aha ai ngā mahi o te Pākehā kia whakamatea taua rangatira i runga i tēnā pā?E kī ana tēnei o ngā pire kīhai a Ngāti Pukenga i uru atu ki roto i ngā pakanga o tērā wā i te mea nā rātou nā koutou i ū ki tērā o ngā whakaaro o Te Kou o Rehua kia pupuritia i Te Tiriti o Waitangi. Nā reira ahakoa tēnā e kite ana ahau kua pau katoa ō koutou whenua. Kua riro katoa. Nā reira mai rā ano te Karauna i mahi pērā rawa ai te raupatu te muru whenua. Ahakoa horekau ēhara nō koutou kīhai koutou i tahuringia kia tangohia ngā rākau ki te Pākehā nā rātou i huri ki a koutou! Kua tāhaengia koutou kua raupatuhia kua murua ō koutou whenua katoa. Ka kite atu ahau i te whakahokitanga mai o ngā whenua he kongakonga noa iho. Ehara te katoa o ngā whenua e iwa tekau mā waru me te hāwhe o ngā eka i hoki mai ki a koutou! Kīhai i whakahokia mai aua whenua ki te katoa ēngari ki tētahi tokotoru! Taua mahi o te kāwanatanga kia whakaroherohe i ngā whenua māmā noa iho kia whiwhi tētahi wāhanga whiwhi tētahi wāhanga whiwhi tētahi wāhanga ā i te mutunga ka pau katoa! Koia ngā mahi o te Karauna mai rā ano ki a koutou ki a tātou katoa.Nā reira i runga i tēnā e rongo ana mātou katoa i ō koutou mamae me te harikoa kua tae ki tēnei wā hei whakatikatika wēnei raruraru ēngari e tika ana te kōrero ā tērā o ngā mema nō Aotearoa Tuatahi taku whanaunga a Pita kua tika wana kōrero. E Pita nāu i tāhaengia te hau o ōku kupu i te mea i te hiahia ahau kia kōrero ai ki ngā tamariki! He tika tāu aua tamariki e noho ana kei roto i tēnei Whare. Kaua kē rātou i te tino mōhio ki te ngako o te take. Haere rātou ki ngā kura ka ako rātou i ngā hītori o whenua kē ēngari horekau rātou e ako ana i ngā hītori o konei o Aotearoa. Horekau i te mōhio nō hea aua tamariki! Ēngari ahakoa nō hea rātou he iwi nō tēnā takiwā kua meangia nei ēnei āhuatanga ki te iwi e noho nei koutou.Nā reira Ngāti Pukenga ko tāku atu ki a koutou kia hoki ki ō koutou kura kura Māori kura auraki rānei kōrerohia ō koutou kōrero. Whakaakongia ki ngā kaiako i ngā kōrero kia kore e ngaro ki te reanga e tū mai ana. Hangaia i ngā rauemi hei whakaakongia wēnei āhuatanga e pā ana ki Te Kou o Rehua ki a Pukehinahina me wērā atu o ngā āhuatanga. Hangaia ngā rauemi kia whakaakongia ai ki roto i ō koutou kura kia kore e warewaretia ngā whakatipuranga e haere mai ana. Kei a koutou ngā kōrero. E kore e taea te kāwanatanga e kore te kāwanatanga e mea ana e ngā kura me whakaako koutou. Nā reira kaua e wareware te mana te kaha o te katoa o ngā iwi haere ki ngā kura. Tono atu ngā kura kei roto i ō koutou takiwā kia whakaakongia ēnei mea.E kite ana ahau kua hangaia te kāwanatanga tētahi huarahi hei whakawehewehe koutou i te takutai moana kia kore rawa koutou e taea te kite i ngā mātaitai. Ēngari kore rawa e taea te whakawhitia te haere i te mea kua wehewehe koutou e te kāwanatanga i tēnā huarahi tēnā rori i te takutai moana. He aha te take o te Māori te taea te kite i te moana ēngari kore taea te haere ki te moana te whiwhi i ngā kai moana? Pai ake te poro o taku ringaringa i te haukoti ahau te haere ki te tiki mātaitai. E kite ana ahau hoki i waenganui i ngā tau 1953 me te 1974 he ture ka whakakahangia i te Māori Trustee kia murua i ngā whenua ki tō rātou whakaaro horekau e whiwhi hua. He aha te hua ki te Māori he pūtea? Tērā pea. Ēngari mōhio ana ahau taku pito whenua kei roto Karetu e 2 eka pea te nui ko te awaawa haere ana ki te taha o taua whenua karapoti ana i te ngahere horekau au e hiahia ana kia whai i tētahi pūtea mai i taku whenua horekau ahau e hiahia ana ki te whakatū i tētahi wheketere ki runga i taku whenua.Ki ahau nei te mea nui e āhei ana tōku whānau kia haere ki te whakatū ō mātou tēneti i te wā o te Kirihimete noho ki kō mō e hia wiki. Kia haere ki roto i te ngahere wērā tūāhuatanga. Koia ngā hua o taua whenua ki ahau ehara te whiwhi i te pūtea mai i ngā wāhi whenua katoa. Ēngari tēnei ture e mea ana ki te kore e whai pūtea mai i taua whenua e pai ana mō te Māori Trustee kia murua. E hē ana tēnā! E hē ana tēnā he ture anō me pānui ahau i tēnā i roto i te reo Pākehā: “The Crown acknowledges the compulsory status changes to Māori land titles carried out under the Māori Affairs Amendment Act.” Ko wai Te Karauna hei tahuri i te mana o te whenua? Ko wai rātou? Kei a tātou te Māori mā tātou anō e kōrero mō ō tātou whenua. Ēngari i pōhēhē ai Te Karauna e āhei ana rātou ki te tahuringia te mana o ngā whenua.Hei whakakapi i taku kōrero he kōrero mō te whakapāha. E pai ana mō Te Kāwanatanga kia whakapāhā mō ngā hē ki a koutou tautokongia ana ahau i tēnā. Ēngari tautoko hoki ana ahau i te kōrero a taku hoa a Peeni mō te kore whakapāha i roto i Te Pire mō Te Reo Māori kīhai Te Kāwanatanga i whakapāha mō te wēpu i ngā tamariki kei roto i ngā kura. Kore ahau e kite ki roto i tēnei pire te whakapāhatanga mō tēnā āhuatanga kei runga i ō koutou tamariki. Ēngari nā Te Kāwanatanga i mea mai i roto i te pire Māori kore rawa rātou e whakapāha i te mea kei roto i ngā pire take Tiriti katoa e hē ana tēnā i te mea horekau he whakapāhatanga kei roto i tēnei pire nā reira tēnā tātou katoa.[Thank you Mr AssistantSpeaker. Acknowledgments to you Ngāti Pukenga I rise at last to address you this morning and so I endorsethe plaudits bestowed upon you this morning. So in order not to use up my time applauding you I will go directly to the substance of this bill.In the first instance my thoughts turn to that one of the ancestors Te Kou-o-Rehua. It states in this bill that he held firm and continued to be committed to the Treaty ofWaitangi. That aside I was shocked to hear that he was killed by a pākehā bayonet in the battle at Pukehinahina. Now I’m wondering if he was a humble and peaceful man why did he die in the battle at Pukehinahina? Why did the Pakehā kill that chief kill on that pā?This bill asserts that Ngāti Pūkenga did not enter into the wars of that period because you stuck firmly to the view of Te Kou o Rehua to hold on to the Treaty of Waitangi. So despite that I note that you have lost all your lands it has all gone! So since then the Crown has continued to plunder and confiscate land. Even though it was no longer yours you did not set upon the Pakehā but rather they set upon you. All of your lands were stolen plundered and confiscated! I note that when the lands were returned it was only a fragment of the original. It wasn’t all of the land only 98½ acres were returned to you! It wasn’t returned to everyone but to three persons only! What that Government did was to subdivide the lands and make it easier to acquire portions of it until it was gone totally. Those have been the actions of the Crown way back to you and indeed to all of us!And so because of that all of us feel your pain but are delighted that you have arrived at this moment to remedy these problems but what my relative that member of New Zealand First Pita said is correct! Pita you pinched the essence of my words because I wanted to speak about the children. You are right; those children sitting in this House. They don’t really understand the gist of the matter. They go to schools they learn about the histories of other countries instead but they do not learn the histories about here about New Zealand. I don’t know where these children are from but irrespective of that they are living in that area affected by these circumstances mentioned here. And so I urge you Ngāti Pūkenga to go back to your schools your Māori-medium or mainstream schools. Tell them your stories and teach it to the teachers so that it is not lost to the generation that is coming. Create resources to teach this aspect about Te Kou o Rehua Pukehinahina and other related aspects. Create resources that can be taught in your schools so that future generations are not forgotten. You have the stories! The Government is unable to tell schools that they must teach it. So never forget the integrity and ability of all the ones going to the schools. Tell the schools in your areas to teach these things.I note the Government has built a road to separate you from the foreshore. You have found the seafood but cannot access it because of that road it built. What is the reason why Māori can see the ocean but are unable to reach the seafood? It is better to have my arm cut off than being denied access to seafood. I also note that between the years of 1953 and 1974 an Act that empowered the Māori Trustee to confiscate land if it deemed it unproductive. What is productive to Māori revenue? Maybe but I know that I don’t want to make money from my property of perhaps two acres at Karetu where a stream runs along it and it is surrounded by bush. I don’t want to build a factory on my land.The important thing to me is for my family to go and pitch our tents during Christmas time spend several weeks there and to go into the bush and to do all of those things. Those are the benefits that accrue from that land! To me it is not about receiving money from all lands. But this legislation is proposing that if a land is deemed unproductive then it is fine for the Māori Trustee to confiscate it! That is absolutely wrong! It is wrong it is another law and I must read that in English: “The Crown acknowledges the compulsory status changes to Māori land titles carried out under the Māori Affairs Amendment Act.” Who does the Crown think it is to overturn land status? Who is it? We the Māori have that responsibility. We are the only ones who can speak for our lands. But the Crown assumed that they are permitted to overturn land ownership.To end my contribution a comment about the apology. It is fine for the Government to apologise for their wrongdoing against you and I support that. However I also support the comments by my colleague Peeni Hēnare that an apology was not in the Māori Language Bill and that the Government did not apologise for administering corporal punishment upon children who spoke Māori in school. I didn’t see an apology in this bill for the punishment your children suffered. However the Government said during the debate on the Māori Language Bill that they will not provide an apology because there is one in every Treaty claims bill which is incorrect because there is not one in this bill; so my appreciation to us all.]